
io FAKTE QË ZBARDHIN KONTRIBUTIN E 
PEJGAMEBRIT, ALEJHIS SALATU VES 
SELAM PËR NJERËZIMIN 


Hyrje 

Falënderimet i takojnë Allahut, Zotit të botëve, 
ndërsa paqja dhe bekimet qofshin mbi vulën e 
profetëve, Muhammedin, familjen, shokët dhe pasuesit 
e tij! 

Jomyslimanë të shumtë nga e gjithë bota, e 
veçanërisht nga perëndimi, pas shtrembërimit të 
qëllimshëm të figurës dhe personalitetit të Profetit 
Muhammed, [alejhis salatu ves salam], në mediet e tyre, 
pyesin për kontributin dhe angazhimin e tij për 
njerëzimin. 

Duke u nisur nga pozita dhe përgjegjësitë që marrim 
nga implementimi i Programit Ndërkombëtar për 
Njoftim me Profetin e Mëshirës, konsideroj se e kemi 

për obligim të ofrojmë përgjigje për pyetjen në fjalë, ani 
pse jo në mënyrë të detajuar. 

Në vijim, do të prezantojmë një rezyme të shkurtër të 
asaj që Profeti Muhammed, [alejhis salatu ves salam] 
bëri për botën në tërësi, dhe këtë në pikat në vijim: 

1. 

Muhammedi, [alejhis salatu ves salam], arriti - 
nëpërmjet shpalljes hyjnore- të nxjerrë njerëzimin nga 
adhurimi i njerëzve në adhurimin për Zotin e njerëzve. 
Padyshim, ky është nderimi më i madh që i është bërë 
njeriut. 

2. 

Muhammedi, [alejhis salatu ves salam], po kështu 
me shpalljen hyjnore, çliroi mendjen e njeriut nga 
nënshtrim 

i ndaj besëtytnive dhe mashtrimeve, si dhe varësia ndaj 
idhujve dhe adhurimeve të kota. Ai arriti po lcështu ta 
largoj mendjen nga vërtetimi i ideve dhe bindjeve të 
kota, sikur ajo se -lcinse- Zoti ka djalë dhe se ka 

sakrifikuar me të pa asnjë faj të tij për të liruar 
njerëzimin nga mëkati. 

3 - 

Muhammedi, [alejhis salatu ves salam], vuri 
themelet e tolerancës ndërnjerëzore, kuptohet në 
përputhje dhe pajtim me fjalën e Zotit, se “Nuk ka 
dhunë në fe!” Pejgamberi, [alejhis salatu ves selam] 
sqaroi të drejtat e jobesimtarëve që nuk janë në luftë me 
muslimanët dhe foli për sigurinë e tyre si dhe sigurinë e 
familjeve, nderit dhe pasurive të tyre. Edhe sot e kësaj 
dite në vendet islame jetojnë lirshëm dhe qetë shumë 
jomyslimanë, derisa në Spanjë, Gjyqet e inkuizicionit 
punuan në drejtim të shfarosjes së muslimanëve dhe 
spastrimit etnik të Spanjës nga ata që nuk kishin kulturë 
perendimore. 

4 - 

Muhammedi, [alejhis salatu ves selam] ishte mëshirë 
për mbarë botët, për të gjithë njerëzit, pa dallim feje. 
Madje, ishte i mëshirshëm edhe me shpezë dhe kafshë 


5 


duke ndaluar dëmtimin e qëllimshëm të tyre apo 
mundimin e tyre. 

5 - 

Pejgamberi, [alejhis salatu ves selam] ofroi një 
imazh respektues dhe vlerësues për të gjithë profetët 
paraprak, Ibrahimin, Musanë, Isanë, [alejhimus selam], 
madje i shpalli Allahu i Madhëruar në Kur’an se 
përgënjeshtrimi i vetëm njërit prej tyre, nënkupton 
përgënjeshtrimin e të gjithëve. Të gjithë profetët 
[alejhimus selam] janë vëllezër që kanë hise në thirrjen 
në Njëshmërinë e Allahut të Madhëruar. 

6 . 

Pejgamberi, [alejhis salatu ves selam] doli në 
mbrojtje të të drejtave të njerëzve, pavarësisht gjinisë, 
moshës, statusit shoqëror dhe standardit jetësor. Ai 
[alejhis salatu ves selam] miratoi një sërë ligjesh dhe 
rregullash përkitazi me të drejtat e njeriut, dhe 
sigurisht, Hutbeja Lamtumirëse, është vetëm një nga 
faktet e shumta që flasin për shenjtërinë e nderit, 
gjakut, pasurisë. Kuptohet, këto parime profetike apo 

kjo kartë profetike e të drejtave të njeriut që botes i qe 
kumtuar nga vet ai vetëm pak muaj para se të vdiste, 
parapriu kartat tjera të të drejtave, si p.sh. Karta e 
Madhe e Lirive ose Magna Carta Libertatum e miratuar 
në vitin 1215, Deklaratën e të Drejtave të miratuar në 
vitin 1628, Ligjin për liritë personale të vitit 1679, 
Deklaratën e Pavarësisë së SHBA-ve më 1776, Kartën e të 
Drejtave njerëzore dhe qytetare të vitit 1789 si dhe 
Deklaratën botërore të të drejtave të njeriut të miratuar 
më 1948. 

7 - 

Muhammedi, [alejhis salatu ves selam] moralit i 
kushtoi rëndësi të madhe në jetën e njeriut. Ai punoi në 
drejtim të kultivimit dhe ruajtjes së tyre, si sinqeriteti, 
përmbushja e premtimeve, ndershmëria. Po kështu 
punoi në drejtim të forcimit të lidhjeve shoqërore, si 
respekti për prindër dhe mbajtja e lidhjeve farefisnore, 
duke i zbatuar në praktike. Po kështu, përderisa ftoi dhe 
praktikoi këto norma mirësjelljeje, kërcënoi për moralin 
dhe cilësitë e urryera, si gënjeshtra, tradhtia, zilia, 

prostitucioni, arroganca ndaj prindërve, duke trajtuar 
edhe problemet që rrjedhin prej tyre. 

8 . 

Muhammedi, alejhi's selam, [alejhis salatu ves 
selam] ftoi në meditim dhe hulumtim në gjithësi për të 
përfituar dije dhe njohuri, duke e llogaritur këtë madje 
si diç për të cilën shpërblehesh. Këto parime 
miratoheshin në kohën kur dijetarët dhe shkencëtarët 
përjetonin tmerrin në kulturat dhe fetë tjera, duke 
përfunduar në rastin më të mirë në burg dhe në rastin 
më të keq me varje, mbytje apo djegie gjer në vdekje. 

9 - 

Muhammedi, alejhi's selam, [alejhis salatu ves 
selam] solli -prej Allahut të Madhëruar- fenë, e cila 
përputhet me natyrën e njeriut, kujdeset për nevojat 
shpirtërore dhe fizike të tij, bën balancim ndërmjet 
punës për dynja dhe asaj për ahiret. Është një fe, e cila 
disiplinon instinktet dhe dëshirat e njeriut duke mos i 
anuluar ato, siç bënë të tjerët në fetë tjera, që sollën ligje 




dhe norma që bien në kundërshtim me natyrshmërinë e 
njeriut dhe privuan adhuruesit nga dëshira për martesë. 
Po kështu i ftuan ata që të mos reagojnë nga dhunës dhe 
agresionit që ushtrohet ndaj tyre, gjëra këto që ndikuan 
në largimin total të tyre nga ajo fe, duke parapëlqyer 
dhe zgjedhur jetën materiale, e cila interesohet vetëm 
për përmbushjen e kërkesave të trupit (epshit) larg çdo 
ndildmi nga jeta shpirtërore. 

10. 

Pejgamberi, [alejhis salatu ves salam] solli 
shembullin më të mirë dhe më të përkryer të vëllazërisë 
njerëzore, duke lajmëruar se asnjë racë a lloj nuk ka 
vlerë ndaj tjetrit. Që të gjithë janë të barabartë në 
krijimtari, të drejta dhe obligime, ndërsa vlerësimi i tyre 
bëhet vetëm në bazë të besimit dhe devotshmërisë. 
Muhammedi, alejhi's selam, [alejhis salatu ves salam] ua 
dha mundësinë joarabëve që t’i shërbejnë kësaj feje, si 
Suhejbi bizantinas, Bilali etiopian, Selmani persian, etj. 
Përfundim 

Të gjitha këto dhjetë pika kanë nevojë për 
shtjellime dhe detaje tjera si dhe për përmendjen e 
argumenteve përkatëse. Po kështu, mundi dhe 
kontributi i Pejgamberit, [alejhis salatu ves salam] për 
njerëzimin nuk kufizohet vetëm në këto dhjetë pika, 
vetëm se natyra e punimit nuk na lejon për më shumë 
zgjerim. 

Të gjithë ata që janë kureshtarë për të ditur më 
shumë për Pejgamberin, [alejhis salatu ves salam] le t’i 
referohen ueb-sajtit zyrtar të Programit Ndërkombëtar 
për Njoftim me Profetin e Mëshirës, 
http//:www. mercyprophet.com 


PcufcjO' tipe' mJhs 

MfcuM-vLjery, jJuHcëP /ëi gjvffasë' 

& tij! 

